CELEX: 32009R0295
Language: sl
Date: 2009-03-18 00:00:00
Title: Uredba Komisije (ES) št. 295/2009 z dne 18. marca 2009 o uvrstitvi nekaterega blaga v kombinirano nomenklaturo

9.4.2009   
            
            
               SL
            
            
               Uradni list Evropske unije
            
            
               L 95/7
            
         
      UREDBA KOMISIJE (ES) št. 295/2009
   z dne 18. marca 2009
   o uvrstitvi nekaterega blaga v kombinirano nomenklaturo
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) ter zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrščanjem blaga iz Priloge k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali dodaja kombinirani nomenklaturi dodatne pododdelke in je določena s posebnimi določbami Skupnosti, z namenom uporabe tarifnih in drugih ukrepov v zvezi z blagovno menjavo.
            
         
               (3)
            
            
               V skladu z navedenimi splošnimi pravili se blago iz stolpca 1 preglednice v Prilogi uvrsti pod oznako KN v stolpcu 2 iz razlogov, navedenih v stolpcu 3 navedene preglednice.
            
         
               (4)
            
            
               Primerno je zagotoviti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) v obdobju treh mesecev še naprej sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in ki niso v skladu s to uredbo.
            
         
               (5)
            
            
               Ukrepi, predvideni s to uredbo, so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 preglednice v Prilogi, se uvrsti v kombinirano nomenklaturo pod oznako KN v stolpcu 2 navedene preglednice.
   Člen 2
   Na podlagi člena 12(6) Uredbe Sveta (EGS) št. 2913/92 se je za obdobje treh mesecev mogoče še naprej sklicevati na zavezujoče tarifne informacije, ki jih izdajo carinski organi držav članic in niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 18. marca 2009
      
         
            Za Komisijo
         
         László KOVÁCS
         
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Komplet, pripravljen za prodajo na drobno, sestavljajo: digitalna naprava v lastnem ohišju za snemanje in predvajanje zvoka in slike v različnih zapisih z zmožnostjo sprejemanja podatkov iz različnih virov (npr. satelitskih televizijskih sprejemnikov, naprav za avtomatsko obdelavo podatkov, videokamer) ter razni elementi, kot so priključni kabli, CD-ROM, navodila za uporabo, vijaki in izvijač.
                  Naprava vključuje ploščo tiskanega vezja z aktivnimi in pasivnimi elementi (potrebni za snemanje in predvajanje zvoka in videa), vključno z mikroprocesorjem.
                  Opremljena je z naslednjimi vmesniki:
                  
                              —
                           
                           
                              USB-vhod,
                           
                        
                              —
                           
                           
                              VGA,
                           
                        
                              —
                           
                           
                              vhoda za zvok in video.
                           
                        Opremljena je tudi z upravljalnimi gumbi (za vklop, predvajanje, premor in jakost zvoka) in sprejemnikom infrardečih signalov za daljinsko upravljanje.
                  Naprava je zasnovana tako, da se vanjo lahko vgradi trdi disk.
               
               
                  8521 90 00
               
               
                  Uvrstitev opredeljujejo splošna pravila 1, 2(a), 3(b) in 6 za razlago kombinirane nomenklature, dodatna opomba 1 k oddelku XVI in besedilo oznak KN 8521 in 8521 90 00.
                  Glede na to, da naprava vsebuje vse potrebne elektronske komponente za izvajanje funkcij pod številko 8521 razen trdega diska, in glede na to, da se te komponente tudi brez trdega diska ne morejo uporabljati za kak drug namen, kot je snemanje in predvajanje zvoka in slike, ima na podlagi splošnega pravila 2(a) bistveni značaj popolnega ali dokončanega izdelka pod številko 8521. Dejstvo, da naprava ne vključuje trdega diska, ne vpliva na njeno uvrstitev kot kompleten ali dokončani izdelek.
                  Uvrstitev pod številko 8522 kot del, primeren za uporabo zgolj ali predvsem z napravo iz številke 8521, zato ne pride v poštev.
                  V skladu s tem se naprava uvrsti pod številko 8521 kot naprava za snemanje in predvajanje videa.
                  Na podlagi dodatne opombe 1 k oddelku XVI se izvijač uvrsti skupaj z napravo, saj je potreben za montažo in vzdrževanje.